text: To mænd fængslet for grov vold
  14 november 2014 kl. 13.13
  To mænd er fredag i et grundlovsforhør i retten i Sønderborg blevet fængslet i fire uger for grov vold.
  To mænd blev fredag varetægtsfængslet i et grundlovsforhør i retten i Sønderborg.
  De to mænd på henholdsvis 28 og 37 år er sigtet for at være trængt ind til en 58-årig mand, som bor i Rødekro-området. Her havde de slået offeret med medbragte aluminiumskøller ? både i hovedet og på kroppen. 
  Offeret er indlagt med kvæstelser på sygehuset i Aabenraa. Han er ikke i livsfare.
  De to mænd nægtede sig skyldige, men dommeren valgte altså at varetægtsfængsle dem.
  Anklagemyndigheden har anmodet om lukkede døre ved retsmødet. Derfor kan Syd- og Sønderjyllands Politi i øjeblikket ikke oplyse yderligere detaljer i sagen.
  